Na temelju članka 82. Pravilnika o proračunskom računovodstvu i računskom planu (NN RH 124/14, 115/15, 87/16, 3/18, 126/19, 108/20), članka 37. Zakona o proračunu (NN RH 144/21), Uputa Ministarstva financija za izradu proračuna jedinica lokalne i područne (regionalne) samouprave za razdoblje 2018. – 2020., te razdoblje 2022. – 2024. (objava na stanicama Ministarstva financija RH) i članka 31. Statuta Općine Vidovec („Službeni vjesnik Varaždinske županije“ broj: 20/21), Općinsko vijeće Općine Vidovec na svojoj 10. sjednici održanoj dana 09. lipnja 2022. godine donosi

#  ODLUKU

**o sukcesivnom pokriću manjka iz prethodnog razdoblja**

**u proračunu Općine Vidovec u razdoblju 2022. – 2024. godine**

**Članak 1.**

Ovom Odlukom utvrđuje se procjena rezultata poslovanja te način i dinamika pokrića procijenjenog manjka u proračunu Općine Vidovec trogodišnjem razdoblju 2022. – 2024. godine. **Odluka se donosi za Općinu, bez proračunskog korisnika** Dječjeg vrtića Škrinjica koji samostalno procjenjuju rezultate poslovanja i unosi ih u svoje financijske planove. Rezultat poslovanja koji je naveden u proračunu za razdoblje 2022. – 2024. sastoji se od rezultata poslovanja Općine i proračunskog korisnika.

# Članak 2.

Procjena planiranog rezultata (proračunskog manjka) izvršena je temeljem godišnjih financijskih izvještaja Općine Vidovec (razina 22 – bez proračunskih korisnika) za razdoblje

* 1. – 31.12.2021. godine u kojem su utvrđena stanja na osnovnim računima podskupine 922 – višak / manjak u sljedećim iznosima:
		+ 31.12.2021. godine utvrđen je manjak u iznosu **-2.766.528,90 kuna**

# Članak 3.

Pokriće proračunskog manjka iz članka 2. ove Odluke planirano je

proračunom za 2022. i projekcijama za 2023. i 2024. sljedećom dinamikom:

* + - **2022. godina : - 1.266.528,90 kuna**
		- **2023. godina : - 1.500.000,00 kuna**
		- 2024. godina : 0,00 kuna

# Članak 4.

U svrhu uravnoteženja proračuna, nakon uključivanja dijela procijenjenog proračunskog manjka, kao i nastavka pružanja javnih usluga zadovoljavajuće kvalitete, nastavit će se i u narednom razdoblju s poduzimanjem svih raspoloživih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, kako bi ostvareni

raspoloživi prihodi bili dostatni za pokriće dijela prenesenog manjka utvrđenom dinamikom i realizaciju planiranih godišnjih rashoda i izdataka.

# Članak 5.

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja te mjera za stabilno održivo poslovanje i akcijski plan provedbe navedenih mjera, sastavni su dio ove Odluke.

# Članak 6.

Odgovorna osoba za provedbu plana utvrđenih mjera je načelnik.

# Članak 7.

Ova Odluka objavit će se u Službenom vjesniku Varaždinske županije, a stupa na snagu osmog dana od dana objave.

KLASA: 400-05/22-01/02 URBROJ: 2186-10-01/1-22-01

 Vidovec, 09. lipnja 2022.

# PREDSJEDNIK OPĆINSKOG VIJEĆA

 Krunoslav Bistrović

# Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja i mjera za stabilno održivo poslovanje te akcijski plan provedbe navedenih mjera

U skladu s Uputama Ministarstva financija za izradu proračuna jedinica lokalne i područne (regionalne) samouprave za razdoblje 2018. – 2020. godine, čije se odredbe o sukcesivnom podmirenju proračunskog manjka primjenjuju i nadalje, Općina Vidovec je, temeljem financijskih izvještaja (razina 22 – bez proračunskih korisnika) utvrdila proračunski manjak, te izradila plan dinamike njegovog pokrića. Sastavljen je prijedlog mjera za pokriće planiranog manjka i akcijski plan za njihovu provedbu.

# ANALIZA I OCJENA POSTOJEĆEG STANJA

Prema podacima iz financijskih izvještaja Općine Vidovec proteklih godina vidljivo je da je Općina zadnji puta ostvarila pozitivan rezultat poslovanja za za razdoblje 01.01.-30.06.2019. godine (u iznosu 5.089,48 kuna). Rezultat poslovanja za 01.01.-31.12.2019. godinu utvrđen je kao manjak u iznosu -404.307,86 kuna, a rezultati svih narednih godine (do danas) kontinuirano bilježe negativan predznak. U tom vremenskom razdoblju vrijednosno najznačajniji je manjak utvrđen sa stanjem na dan 31.12.2021. godine – u iznosu od -2.766.528,90 kuna.

U nastavku se daju podaci prenesenog (korigiranog) negativnog rezultata iz prethodne godine, ostvareni iznos prihoda i primitaka, realiziranih rashoda i izdataka, te rezultat na kraju godine. Godišnji podaci se navode počevši od 2017. godine, dok se u posljednjem retku nalaze podaci za razdoblje 01.01. – 31.12.2021.:

|  |  |  |  |  |
| --- | --- | --- | --- | --- |
| **God.** | **Preneseni****rezultat** | **Prihodi i primici** | **Rashodi i izdaci** | **Rezultat** |
| 2017. | -2.308.246,00 | 8.278.484,94 | 8.619.299,14 | -2.649.060,20 |
| 2018. | -2.663.478,51 | 10.678.785,36 | 8.179.658,99 | -164.352,14 |
| 2019. | -167.648,42 | 18.891.146,18 | 19.127.805,62 | -404.307,86 |
| 2020. | -404.307,86 | 19.923.762,64 | 20.103.595,99 | -584.141,21 |
| 2021. | -584.141,21 | 13.916.284,42 | 16.098.672,11 | -2.766.528,90 |

Iz navedenih je podataka vidljivo da su rashodi i izdaci (uvećano za preneseni manjak iz prethodne godine) tijekom proteklih godina konstantno bili veći od raspoloživih godišnjih prihoda i primitaka, što već godinama rezultira negativnim rezultatom poslovanja. U nastojanju da se postojeći standard u pružanju usluga građanima održi na istom nivou (ili da se poveća), kao i da se iz proračuna ulaže u investicije na području Općine, svake se godine znatan iznos manjka prenosio u narednu godinu, bez mogućnosti da se te iste godine i pokrije.

U težnji da se utjecaj ostvarenog višegodišnjeg negativnog rezultata poslovanja ublaži, a da se ne naruši redovno podmirenje rashoda proračuna, predlaže se da se manjak koji je ostvaren na kraju 2021. proračunske godine u iznosu od -2.766.528,90 kuna sukcesivno pokriva kroz naredne 2 godine, kako ne bi teretio isključivo 2022. godinu.

# PRIJEDLOG MJERA ZA OTKLANJANJE UZROKA NEGATIVNOG REZULTATA POSLOVANJA I MJERE ZA STABILNO I ODRŽIVO STANJE

U svrhu navedenog predlažu se mjere kako slijedi:

* + - Proračunom i projekcijama planirati sukcesivno višegodišnje podmirenje manjka u razdoblju 2022. – 2024.
		- Izmjenama i dopunama proračuna za 2022. godinu planirati pokriće manjka (utvrditi razliku između procijenjenog dijela manjka za pokriće u 2022. i utvrđenog rezultata po godišnjem obračunu za 2021. godinu, te s iznosom stvarnog rezultata uravnotežiti proračun za 2022.)
		- Kontinuirano pratiti ostvarenje prihoda i pravodobno poduzimati sve mjere naplate potraživanja
		- Preuzimati obveze proračuna razumno i u skladu s mogućnostima proračuna
		- Racionalizirati poslovanje te pojačano voditi računa o opravdanosti i ekonomičnosti svih rashoda proračuna

# AKCIJSKI PLAN PROVEDBI MJERA

|  |  |  |
| --- | --- | --- |
| **Naziv mjere** | **Način provedbe** | **Rok provedbe** |
| Proračunom i projekcijama planirati sukcesivno višegodišnje podmirenjemanjka | Proračun koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja | U rokovima za donošenje proračuna s projekcijama, te donošenje izmjena i dopuna proračuna |
| Izmjenama i dopunama proračuna za 2022. godinuplanirati pokriće manjka |
| Kontinuirano pratiti ostvarenje prihoda i poduzimati mjere naplate potraživanja | Postupanje i potpuna primjena procedure za naplatu prihoda uz poduzimanje odgovarajućihmjera naplate | Kontinuirano |
| Preuzimati obveze proračuna razumno i u skladu s mogućnostima proračuna | Preuzimanje obveza u skladu s dinamikom ostvarenja izvorafinanciranja planiranih Proračunom | Kontinuirano |
| Racionalizirati poslovanje te pojačano voditi računa o opravdanosti i ekonomičnosti svih rashoda proračuna | Maksimalna racionalizacija trošenja proračunskih sredstava, praćenje i analiza troškova, novčanog tijeka, rokova podmirivanja obveza prema dobavljačima i korisnicima proračuna, promjena organizacijskestrukture i dr.) | Kontinuirano |